Jamie Lee Curtisová

Jamie Lee Curtisová (* 22. november 1958, Santa Monica, Kalifornia, USA) je americká herečka ktorá je známa hlavne vďaka úlohe Laurie Strodeovej z hororu Halloween, je považovaná za „Kráľovnú kriku“ a je dcérou herečky Janet Leighovej. V roku 2023 získala nomináciu pre najlepšiu herečku vo vedľajšej úlohe, na Academy Awards, za jej herecký výkon vo filme Všetko, všade, naraz.

Životopis 
Jamie sa narodila do hereckej rodiny. Jej rodičia sú Janet Leigh a Tony Curtis. Keď sa jej rodičia rozviedli, Jamie pripadla do opatery svojej mamy Janet. Tá sa ju však veľmi snažila chrániť pred novinármi a celkovo pred nástrahami Hollywoodu. Pozeranie televízie mala obmedzené na minimum a nemohla vidieť ani herecké výkony svojej slávnej matky.

Strednú školu Jamie navštevovala v Beverly Hills a po maturite sa pobrala do Stocktonu, na University of the Pacific, ktorú však opustila po troch mesiacoch štúdia a vydala sa na hereckú kariéru, ktorú veľmi milovala.

Kariéra 
Po dvoch televíznych projektoch získala hlavnú úlohu v nezávislom horore Halloween z roku 1978, aj keď mala 8000 dolárov ako honorár, úlohu prijala. Halloween sa stal komerčne najúspešnejším undergroundovým filmom v histórii kinematografie a navždy sa zapísal ako zlatá klasika žánru. Z Curtisovej sa stala cez noc hviezda. Ďalej nasledovala séria hororov ako Hmla (1979), Terror Train (1980) alebo Hra na vraha (1980). Zhruba v tom období si Curtisová uvedomila, že je zaškatuľkovaná v podvedomí divákov ako herečka jediného žánru a rozhodla sa preto zmeniť „imidž“.

Prvým odklonením bol pokus o stelesnenie sexy femme-fatale vo filmoch ako Love Letters (1984) alebo Grandview USA (1984). Tieto projekty však skončili fiaskom. Nové úspechy sa našťastie dostavili na prelome osemdesiatych a deväťdesiatych rokov filmami Ryba menom Wanda (1988), Moja prvá láska (1991), Večne mladý (1992) a Pravdivé lži  (1994), pri nakrúcaní ktorého spolupracovala s „najsilnejšími mužmi Hollywoodu“ - Arnoldom Schwarzeneggerom a Jamesom Cameronom.

Je považovaná za „Kráľovná kriku“, čo sa niekoľkokrát spomínalo aj vo filmoch ako príklad Vreskot, čo Curtisovú donútilo poslednýkrát vrátiť sa pred kameru v úlohe Laurie Strodeovej, Halloween H2O kde si malú roličku zahrala aj jej mama - známa herečka Janet Leigh.

V roku 2003 si vymenila telá s jej hereckou kolegyňou Lindsay Lohanovou, vo filme Strelený piatok. ktorý mal u divákov úspech. V roku 2010 sa objavila vo filme Zase ona! po boku Sigourney Weaver a Kristen Bell.  

Curtisová si v roku 2018 znovu zopakovala rolu Laurie Strode v pokračovaní hororového filmu Halloween (2018) a rolu si zopakovala aj v ďalších dvoch pokračovaniach filmov, Halloween Kills (2021) a Halloween Ends (2022).   

Po boku Daniela Craiga, Any De Armas a Toni Collette si zahrala vo filme Na nože z roku 2019, ktorý získal pozitívne recenzie.  

V roku 2022 hrala po boku Michelle Yeoh vo filme Všetko, všade, naraz. Za svoj herecký výkon bola Curtisová nominovaná na prestížne filmové ocenenie Academy Awards v kategórii najlepšia herečka vo vedľajšej úlohe, ocenenie získala.

Súkromný život 
Od roku 1984 je vydatá za Christophera Guesta, s ktorým má dve adoptívne deti. Curtisová je krstnou mamou herca Jakea Gyllenhaala. Jej dobrou kamarátkou je herečka Sigourney Weaver.

Externé odkazy 
 Jamie Lee Curtis na Česko-slovenskej filmovej databázy.
 Jamie Lee Curtis na Internet Movie Database. (po anglicky)
 Jamie Lee Curtis na Twitter.com. (po anglicky)

Zdroj 

Filmové herečky USA
Televízne herečky USA
Držiteľky ceny BAFTA za najlepšiu herečku vo vedľajšej úlohe
Držiteľky ceny Zlatý glóbus za najlepší ženský herecký výkon v seriáli (komédia/muzikál)
Osobnosti zo Santa Monica